als_Latn dik_Latn sag_Latn
Tuberkulozi ngjitet me anë të ajrit nga një njeri te tjetri. Tuberkulozi nuk përhapet nga të gjithë ata që janë të sëmurë prej tij. Ai përhapet nga ata njerëz që janë të sëmurë nga tuberkulozi i rrugëve të frymëmarrjes dhe që e përhapin atë kur kolliten, teshtijnë, flasin ose edhe kur këndojnë duke lëshuar bakterie në ajër. Për shembull, tuberkulozi nuk mund të ngjitet me anë të sendeve, por ngjitet vetëm kur njeriu fut në mushkëri ajrin ku ka grimca që përmbajnë bakterie.
Tuberkulozi nuk ngjitet lehtë, sepse nga ata që janë të ekspozuar ndaj tij, vetëm një e treta sëmuret nga tuberkulozi. Rreziku i ngjitjes së tuberkulozit ulet kur njeriu që vuan prej tij, kollitet në mënyrën e duhur dhe nuk përhap bakterie, si dhe shkon menjëherë për të bërë analizat dhe të fillojë mjekimin. Ajrosja e rregullt e mjedisit ul ndjeshëm sasinë e bakterieve në ambiente të mbyllura.
als_Latn als_Latn